Source: http://kalender.piibel.net/kal/?month=1&fontsize=10&fontface=serif&c=1c&keel=et&viewmode=koos&year=2014
Timestamp: 2019-07-20 16:14:24+00:00

Document:
2014. aasta loosung Minu õnn on, et ma olen Jumalale ligi. Ps 73,28
JAANUAR KUU LOOSUNG: Anna mulle vara kuulda oma heldust, sest ma loodan sinu peale! Anna mulle teada tee, mida pean käima, sest sinu poole ma tõstan oma hinge! Ps 143, 8
UUSAASTA Kõik, mida te iial teete sõnaga või teoga, seda tehke Issanda Jeesuse nimel, tema läbi Jumalat Isa tänades! Kl 3,17 Lk 4,16-21; Jk 4,13-15; Ps 97 Jutlus: Fl 4,10-13(14-20)
1. Kolmapäev Ma andsin neile oma hingamispäevad kui leppemärgi minu ja nende vahel. Hs 20,12 Jeesus ütleb: Mina olen tulnud, et neil oleks elu, ja oleks seda ülirohkesti. Jh 10,10 Kui jumalik vaimuvara on läinud kaotsi, ei päästa meid mingid muud ponnistused. Ainus abi tuleb Kristuselt - loogem ühendus Temaga! Osvald Reier
2. Neljapäev Ärgu ma jäägu häbisse, sest ma otsin pelgupaika sinu juures! Ps 25,20 Lootus ei jäta häbisse, sest Jumala armastus on välja valatud meie südamesse Püha Vaimu läbi, kes meile on antud. Rm 5,5 Kõik maa peal osutab viletsusele või Jumala armule, jumalatu inimese võimetusele või inimese võimele, kes elab Jumalaga. Blaise Pascal Jos 24,1-2a.13-18.25-26; Jh 2,1-12
3. Reede Olge tublid, kõik maa rahvas, ütleb Issand, ja tehke tööd, sest mina olen teiega, ütleb vägede Issand! Hg 2,4 Kui te taotlete vaimuandeid, siis püüdke, et teil oleks neid küllaga koguduse ehitamiseks. 1Kr 14,12 Õpeta mulle alandlikku meelt, Sa rahu Jumal, õpeta mind järgima Sinu Poega, kes alandas ennast. Aita mul ustavalt teha seda, mida Sa mulle teha annad, ilma et ma taotleksin midagi, milleks ma ei ole kutsutud. Johann Arndt 2Ms 2,1-10; Jh 2,13-25
4. Laupäev Ta oli niisugune, kelle pealt silmad ära pööratakse: ta oli põlatud ja me ei hoolinud temast. Js 53,3 Sest see, kes ütles: "Pimedusest paistku valgus!" 2Kr 4,6 Kõigeväeline Jumal, kingi mulle süda, mis julgeb Sind kohata, mis on valmis meeleparandusele ja kahetsusele. Tule meie juurde kannatuse ja valuga, kui õnnes ja rahus oleme Sulle selja pööranud. Tule meie juurde, sest me ise ei jõua Sinu juurde tulla. Tule ja ära jäta meid üksi! Ernst Lootsma 1Ms 21,1-7; Jh 3,1-13
5. Pühapäev Vaata, Jumal on mu abimees, Issand on mu hinge tugi. Ps 54,6 Ustav on Issand, kes teid kinnitab ja kurja eest hoiab. 2Ts 3,3 Issand, aita, et mu hing tunneks Sinust igal hommikul uuesti rõõmu ja mu süda usaldaks Sind jälle. Sest Sina viid lõpule selle, mida oled alustanud. Sa ei võta oma kätt minu pealt ära ja Sinu õigus ei jäta mind maha. Johann Kaspar Lavater
KOLMEKUNINGAPÄEV (EPIPHANIAS) Pimedus möödub ja tõeline valgus paistab juba. 1Jh 2,8b Mt 2,1-12; Ef 3,2-3a.5-6; Jh 3,14-21 Jutlus: 2Kr 4,3-6
6. Esmaspäev Mõtle minule, Issand, su head meelt mööda oma rahva vastu, tule mind katsuma oma abiga Ps 106,4 Issand, nüüd sa lased oma sulasel lahkuda rahus oma ütlust mööda, sest mu silmad on näinud sinu päästet. Lk 2,29-30 Pole olemas suuremat rõõmu kui teadmine, et meie töö ja elu on Jumala teenistuses. Martin Luther
7. Teisipäev Iga sõjakäras sõtkutud saabas ja veres vettinud vammus põletatakse tuleroaks. Js 9,4 Seiske nüüd ja teie niuded olgu vöötatud tõega ja teil olgu seljas õiguse soomusrüü ja teie jalgades olgu valmidus minna kuulutama rõõmusõnumit rahust! Ef 6,14-15 Võtan vastu, mis tuleb; palun vaid, et mulle antaks selleks vajalikke võimeid. Edith Stein 1Jh 3,1-6; Jh 3,22-30
8. Kolmapäev Laulge Issandale uut laulu tema kiituseks maailma äärest! Js 42,10 Sakarias sai täis Püha Vaimu ja rääkis prohvetina: Kiidetud olgu Issand, Iisraeli Jumal, et ta on tulnud oma rahva ligi ja toonud talle lunastuse! Lk 1,67-68 Siis usus vastu võtkem Ta kallist õnnistust, ja hoopis maha jätkem kõik patuteenistus. Oh laulgem südamest ja hoosianna hüüdkem ning inglitega kiitkem nüüd oma Jeesukest! ULR 129:5. Bernhard Derschau 1Jh 2,12-17; Jh 3,31-36
9. Neljapäev Kui te maaomandi oma ligimesele müüte või oma ligimeselt ostate, siis ärge üksteist tüssake! 3Ms 25,14 Vennaarmastuses olge üksteise vastu hellad, vastastikuses austuses jõudke üksteisest ette! Rm 12,10 Ma arvan, et põrgus on kord palju neid, kelle õpetus oli küll puhas, aga elu ei olnud mitte puhas. Osvald Tärk Ef 4,17-24; Jh 4,1-14
10. Reede Otsekui isa halastab laste peale, nõnda halastab Issand nende peale, kes teda kardavad. Ps 103,13 Selles on armastus - ei, mitte selles, et meie oleme armastanud Jumalat, vaid et tema on armastanud meid ja on läkitanud oma Poja lepitusohvriks meie pattude eest. 1Jh 4,10-11 Jeesuse Kristuse koolis hakkame meie Jumalat tundma, Teda üle kõige armastama ja austama, Tema seadust pühaks pidama ja eluteel täitma. Jakob Hurt 1Jh 1,5-7; Jh 4,15-26
11. Laupäev Issand, miks sa seisad kaugel, miks sa peidad ennast hädaajal? Ps 10,1 Kui nüüd Maarja jõudis sinna, kus oli Jeesus, langes ta teda nähes ta jalge ette maha ja ütles talle: Issand, kui sina oleksid olnud siin, siis mu vend ei oleks surnud. Jh 11,32 Jumal ei täida kõiki me lootusi, aga Ta täidab kõik me vajadused. Dietrich Bonhoeffer Lk 1,67(68-75)76-79; Jh 4,27-38
1. PÜHAPÄEV PÄRAST KOLMEKUNINGAPÄEVA Kõik, keda iganes Jumala Vaim juhib, on Jumala lapsed. Rm 8,14 Mt 3,13-17; Rm 12,1-3(4-8); Ps 96 Jutlus: Js 42,1-4(5-9)
12. Pühapäev Ma ei peida enam oma palet nende eest, sest ma valan oma Vaimu Iisraeli soo peale, ütleb Issand Jumal. Hs 39,29 Kõik need usklikud ümberlõigatute hulgast, kes olid Peetrusega kaasa tulnud, jahmusid sellest, et Püha Vaimu andi valati ka paganate peale. Ap 10,45 Tänu Jumalale, et taevariigis ei maksa meie väiklased määrused. Jumalariigis on ruumi suurtele vaimudele ja väikesed inimesed võivad seal samasuguse õigusega aset leida. Ka meie võime igal ajal ja tunnil astuda Jumala teenistusse ja tunda end Jumala riigi kodanikuna. Jaan Lattik
13. Esmaspäev Ära karda, armas mees, rahu olgu sulle! Ole julge! Ole julge! Tn 10,19 Paulus kirjutab: Ma ju igatsen teid näha, et ma võiksin teile jagada mõnda vaimulikku andi teie kinnituseks, see aga tähendab: teie keskel leida üheskoos julgustust mõlemapoolse usu, teie ja minu oma varal. Rm 1,11-12 Igatsen seda, et igaüks, kes on rängasti koormatud, saaks kõik usaldada Jumala kätesse. Toyohiko Kagawa Ap 10,37-48; Jh 4,39-42
14. Teisipäev Kõik tema teod on tõde ja tema teed on õiged! Tema võib alandada neid, kes käivad kõrkuses. Tn 4,34 Alanduge siis Jumala võimsa käe alla, et tema teid ülendaks õigel ajal; 1Pt 5,6 Pole sugugi imestada, et kristliku evangeeliumi keskseks ideeks on ja jääb ikka isiku allutamine Kristusele. Ainult Tema on küllalt suur ja valdav, et väärida tervet meie elu. Evald Mänd Jos 3,9-17; Jh 4,43-54
15. Kolmapäev Kaldu mu poole ja ole mulle armuline; anna oma sulasele oma ramm! Ps 86,16 Apostlid ütlesid Issandale: Kasvata meie usku! Lk 17,5 Jää, Issand, meisse oma püha sõnaga. Viibi meie keskel oma pühades sakramentides. Lase kogeda oma lähedust, kui me palume Sind usus appi. Ühenda meid enesega oma risti läbi. Ove Sander Kl 2,1-7; Jos 1,1-18
16. Neljapäev Ta võttis enese peale meie haigused ja kandis meie valusid. Meie aga pidasime teda vigaseks, Jumalast nuhelduks ja vaevatuks. Js 53,4 Jeesus Kristus on lepitusohver meie pattude eest, kuid mitte üksnes meie, vaid ka terve maailma pattude eest. 1Jh 2,2 Ainult üks mu elu muudab, Kolgatal kes suri minu eest. Tema veres pühitsetult suudan käia puhtalt ristiteed. Laine Villenthal Mk 10,13-16; Jos 2,1-24
17. Reede Issand on mu tugevus ja mu kiituslaul, ja tema oli mulle päästjaks. Ps 118,14 Isa on meid kiskunud välja pimeduse meelevallast ja asetanud oma armsa Poja kuningriiki. Kl 1,13 Meie oleme selle tänapäeval ära unustanud, et ristiusk ei ole mitte ainult üks idee, üks tühine maailmavaade, mille poolt me võime olla või mille vastu võime rääkida, vaid ta on elu. Alles siis, kui me seda oleme ellu rakendanud, võime kontrollida endid, kas me tõesti oleme kristlased. Harri Haamer Lk 12,49-53; Jos 3,1-17
18. Laupäev Mu süda rõõmutseb Issandas. 1Sm 2,1 Jääge minu armastusse! Seda ma olen teile rääkinud, et minu rõõm oleks teis ja teie rõõm saaks täielikuks. Jh 15,9.11 Me tahame tänada Jumalat, et meil on midagi kestvamat ja kaalukamat kui vaid õpetus mateeria mõttetust ringkäigust ja suurest tühjusest, kuhu inimene - tolmukübe - ruttab saatusliku paratamatusega. Me ei tarvitse olla elus tormajad, vaid need, kelle otsingutele ja igatsusele Jumal oma lõpmatus armastuses vastu tuleb. Rudolf Kiviranna Mt 6,6-13; Jos 4,1-5,1
2. PÜHAPÄEV PÄRAST KOLMEKUNINGAPÄEVA Seadus on ju antud Moosese kaudu, arm ja tõde aga tulnud Jeesuse Kristuse kaudu. Jh 1,17 Jh 2,1-11; Rm 12,(4-8)9-16; Ps 143 Jutlus: Hb 12,12-18(19-21)22-25a
19. Pühapäev Issand on varjupaigaks oma rahvale ja kindlaks linnaks Iisraeli lastele. Jl 4,16 Jeesus palvetas: Ma ei palu, et sa võtaksid nad ära maailmast, vaid et sa hoiaksid neid kurja eest. Jh 17,15 Kristus on põlatu sõber, hüljatu lootuselõõm, eksija kindlus ja rahu, surija südamerõõm. Laine Villenthal
20. Esmaspäev Vaata, see on mu sulane, kellesse ma olen kiindunud, mu valitu, kellest mu hingel on hea meel. Ma olen pannud oma Vaimu tema peale, tema toob rahvaile õiguse. Js 42,1 Jeesus ütles: Te teate, et need, keda peetakse rahvaste valitsejateks, peremehetsevad nende üle ja nende suured meelevallatsevad nende kallal. Nõnda ärgu olgu teie seas, vaid kes iganes teie seas tahab saada suureks, olgu teie teenija. Mk 10,42-43 Ma tänan Sind, oh Jeesuke, et ennast surma andsid, ja minu eest nii heldesti suurt valu, vaeva kandsid. Oh anna, et su raske piin mu hinge trööstiks oleks siin, kui kustuvad mu silmad. ULP 172:1. Johann Scheffler 5Ms 4,5-13; Jos 5,13-15
21. Teisipäev Jumal ütles Moosesele: Ära tule siia, võta jalatsid jalast, sest paik, kus sa seisad, on püha maa! 2Ms 3,5 Läki siis julgusega armu aujärje ette, et me halastust saaksime ja armu abiks leiaksime parajal ajal! Hb 4,16 Maailmas on vaid üksainus tõeline probleem: kuidas panna inimesi uuesti hindama vaimulike asjade väärtust, kuidas teha neid vaimulikult rahutuks ja valada neisse midagi Gregoriuse koraali sarnast. Kas te mõistate, et inimene ei saa enam elada ainult külmikutest, poliitikast, pangaarvetest või ristsõnadest, ei saa! Antoine de Saint-Exupéry Mk 2,23-28; Jos 6,1-10
22. Kolmapäev Issand on otsustanud teha teid enesele rahvaks. 1Sm 12,22 Jeesus ütleb: Ära karda, sa pisike karjake, sest teie Isal on hea meel anda teile kuningriik! Lk 12,32 Igavene, kõigeväeline Isa, Sinu kätte usaldame oma töö, mis meil veel ees seisab, rõõmu, mille Sa annad, katsumused, mis meid ootavad ning lõppeks ka oma viimse võitluse. Aita, et iga päev viiks meid lähemale Sinule. Samuel Stadener Lk 16,14-17(18); Jos 6,11-27
23. Neljapäev Sinu riik on kõigi ajastute riik ja sinu valitsus kestab rahvapõlvest rahvapõlve. Ps 145,13 Jumal on teatanud meile oma tahtmise saladuse oma hea nõu kohaselt, mille ta Kristuses oli kavandanud aegade täiuse korraldamiseks, et Kristuses võtta kokku kõik, mis on taevas ja mis on maa peal. Ef 1,9-10 Issand Jumal, Sina oled meie vankumatu lootus, Sinu tõotus läheb täide. Lase meid jääda kindlaks Kristuse armus kuni aeg täis saab. Christoph Blumhardt Ap 15,22-31; Jos 7,1-26
24. Reede Ma annan teile uue südame ja panen teie sisse uue vaimu. Hs 36,26 Jüngrid said täis rõõmu ja Püha Vaimu. Ap 13,52 Oh Püha Vaim nüüd täida meid Su imeväega, tee kuumaks meie südamed Su armutulega; et sõna ja ka teoga me võiksime Sind austada. LTK 124:3 Jh 7,1-13; Jos 8,1-29
25. Laupäev Paganad, kes teil ümberkaudu alles jäävad, saavad tunda, et mina, Issand, ehitan üles mahakistu ja istutan uuesti laastatu. Hs 36,36 Jeesus palvetas: Mina olen andnud neile selle kirkuse, mille sina oled andnud mulle, et nad oleksid üks, nii nagu meie oleme üks: mina neis ja sina minus, et nad oleksid täielikult üks, nii et maailm tunneks ära, et sina oled minu läkitanud ja et sa oled armastanud neid, nii nagu sa oled armastanud mind. Jh 17,22-23 Taevane Isa, meil ühenda mõtted ja meeled; ühiselt kõlama pane me südamekeelde! Armastusloit, nii nagu hommikukoit, lase meist kõrgele tõusta! KLPR 232:1. Hugo Voldemar Pärno 5Ms 33,1-4(7.12-16); Jos 8,30-35
3. PÜHAPÄEV PÄRAST KOLMEKUNINGAPÄEVA Ja inimesi tuleb idast ja läänest, põhjast ja lõunast ning istub lauda Jumala riigis. Lk 13,29 Mt 8,5-13; Rm 1,(14-15)16-17; Ps 41 Jutlus: Ap 10,21-35
26. Pühapäev Te olete näinud, mida ma olen teinud egiptlastele, kuidas ma teid olen kandnud kotka tiibadel ja kuidas ma teid olen toonud enese juurde. 2Ms 19,4 Pauus kirjutab: Ma olen veendunud selles, et see, kes teis on alustanud head tööd, lõpetab selle enne Kristuse Jeesuse päeva. Fl 1,6 Issand, Sinu armu abiga tahan Sind järgida. Ma ootan Sinu juhatamist. Olles selle leidnud, lähen edasi kindlas usalduses. Ja kui Sa ka mõnikord lased mul käia pimedal ja ohtlikul teel, ei taha ma nuriseda, vaid ootan kannatlikult Sinu valgust. John Henry Newman
27. Esmaspäev Hea on Issand kõigile ja tema halastus on üle kõigi tema tegude. Ps 145,9 Pange tähele taeva linde: nad ei külva ega lõika ega kogu aitadesse, ning teie taevane Isa toidab neid. Eks teie ole palju enam väärt kui nemad? Mt 6,26 Ka maailma kõige rikkamal inimesel, kes on iial elanud, tekib toidumure, kui ta Jumala ära unustab ja arvab, et ta ise end ära toidab. seepärast ärgem ajagem halba ja väiklast juttu, öeldes, et rikas on toidumurest vaba, vaene aga mitte. Ei, vaba on ainult see, kes rahuldudes inimene-olemisega mõistab, et teda toidab taevane Isa; ja seda suudab mõista ju nii vaene kui ka rikas. Søren Kierkegaard Js 19,19-25; Jos 9,1-27
28. Teisipäev Õnnis on inimene, kelle tugevus on sinus, kelle mõttes on pühad teekonnad. Ps 84,6 Kui Jeesus ei olnud enam kaugel sellest majast, saatis väeülem oma sõbrad talle ütlema: Issand, ära tee enesele tüli, sest ma ei ole väärt, et sina mu katuse alla tuleksid! Seepärast ma ei ole ka ennast arvanud väärt ise sinu juurde tulema, vaid ütle üksainus sõna, ja poiss paraneb! Lk 7,6-7 Kui Sa mu peale halastad ja mulle sõbraks tuled, mind venna kombel armastad ja arstiks, toitjaks oled; siis patuhaavu parandad ja vaevas seda kinnitad, kes Sinu peale loodab. ULR 253:12. Johann Christian Lange 1Kn 17,8-16; Jos 10,1-15
29. Kolmapäev Aga sina, Petlemm Efrata, olgugi väike Juuda tuhandete seas, sinust tuleb mulle see, kes saab valitsejaks Iisraelis ja kes põlvneb muistseist päevist, igiaegadest. Mi 5,1 Smürna koguduse inglile kirjuta: Nõnda ütleb Esimene ja Viimne, kes oli surnud ning on jälle elavaks saanud: Ma tean su viletsust ja vaesust - kuid sa oled rikas. Ilm 2,8-9 Jumal, Sinu imeannid tulevad meie tühjadele pihkudele. Sina üksi annad head. Tule, täida meie viletsus! Jürgen Henkys Rt 1,1-8(9-15)16-19a(19b-21); Jos 11,1-15
30. Neljapäev Tema muudab aegu ja aastaid, tema tagandab kuningaid ja tõstab kuningaid; tema annab tarkadele tarkust ja mõistlikele mõistust. Tn 2,21 Kui te näete kõike seda sündivat, tundke, et Jumala riik on lähedal! Lk 21,31 Loomulikult ei ole meie mõõdupuuks olukorrad. Olukord on väljakutse. Mõõdupuuks on meie suhe Jeesuse Kristuse kui peigmehega. Olukord ei anna norme, vaid võimaluse realiseerida oma osadust Jeesuse Kristusega. Olukord on nagu materjal, milles meie kristlaseks olemine omandab konkreetse vormi. Joosep Tammo Ap 13,42-52; Jos 11,16-23
31. Reede Mõni paiskab sõnu otsekui mõõgapisteid, aga tarkade keel on terviseks. Õp 12,18 Ühtegi nurjatut sõna ärgu tulgu teie suust, vaid rääkige ainult seda, mis on hea teiste ülesehitamiseks, et kuuljad saaksid armu. Ef 4,29 Püha Vaim puhastab ja pühitseb kõige pealt meie keelt: valetamine, sõimamine, vandumine, teotamine, kurja kõnelemine kaob - tänu ja kiitus astub asemele. Püha Vaimu keel on palvekeel. Mattias Johan Eisen * Lk 4,22-30; Jos 20,1-9

References: Ps 73
 Ps 143
 Ps 97
 Ps 25
 Ps 54
 Ps 106
 Ps 103
 Ps 10
 Ps 96
 Ps 86
 Ps 118
 Ps 143
 Ps 145
 Ps 41
 Ps 145
 Ps 84